CELEX: 62020TN0752
Language: sk
Date: 2020-12-21 00:00:00
Title: Vec T-752/20: Žaloba podaná 21. decembra 2020 – IMG/Komisia

15.2.2021   
            
            
               SK
            
            
               Úradný vestník Európskej únie
            
            
               C 53/58
            
         
      Žaloba podaná 21. decembra 2020 – IMG/Komisia
      (Vec T-752/20)
      (2021/C 53/75)
      Jazyk konania: francúzština
      
         Účastníci konania
      
      
         Žalobkyňa: International Management Group (IMG) (Brusel, Belgicko) (v zastúpení: L. Levi a J.-Y. de Cara, avocats)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  vyhlásil túto žalobu za prípustnú a odôvodnenú,
                  a v dôsledku toho,
               
            
                  —
               
               
                  rozhodol o vzniku mimozmluvnej zodpovednosti Európskej komisie,
               
            
                  —
               
               
                  uložil žalovanej povinnosť nahradiť ujmu, ktorá vznikla žalobkyni, predbežne vyčíslenú na sumuj 10 000 eur za mesiac za obdobie od polovice decembra 2015 až do vyhlásenia rozsudku, ktorý mal byť vydaný vo veci nemajetkovej ujmy, a na sumu 2,1 milióna eur za majetkovú ujmu (navýšenú o úroky z omeškania),
               
            
                  —
               
               
                  uložil žalovanej povinnosť nahradiť všetky trovy konania.
               
            
         Dôvody a hlavné tvrdenia
      
      Na podporu svojej žaloby o náhradu majetkovej a nemajetkovej ujmy, ktorú údajne utrpela v dôsledku konania Komisie a Európskeho úradu pre boj proti podvodom (OLAF) v rámci vyšetrovania vedeného proti nej, žalobkyňa uvádza nasledujúce tvrdenia.
      
                  1.
               
               
                  Pokiaľ ide o chybné správanie OLAF, žalobkyňa uvádza nasledujúce protiprávnosti:
                  
                              a)
                           
                           
                              Pokiaľ ide o rámec vyšetrovania, žalobkyňa uplatňuje porušenie článku 1 nariadenia č. 883/2013 (1), článku 2 rozhodnutia 1999/3522 (2), článku 8.1 usmernení k vyšetrovacím postupom pre zamestnancov úradu OLAF a povinnosti konať s náležitou starostlivosťou.
                           
                        
                              b)
                           
                           
                              Pokiaľ ide o nerešpektovanie pojmu „medzinárodná organizácia“, žalobkyňa namieta porušení článkov 53 a 53d nariadenia č. 1605/2002 (3), článku 43 nariadenia č. 2342/2002 (4) a, v prípade potreby, článku 58 nariadenia č. 966/2012 (5), ako aj článku 43 nariadenia č. 1268/2012 (6). Žalobkyňa tiež uplatňuje porušenie medzinárodného práva a porušenie povinnosti konať s náležitou starostlivosťou.
                           
                        
                              c)
                           
                           
                              Pokiaľ ide o priebeh vyšetrovania, žalobkyňa namieta porušenie článku 9 nariadenia č. 883/2013, článku 8.5 usmernení OLAF, zásady nestrannosti, pravidiel týkajúcich sa vykonávania dôkazov, povinnosti konať s náležitou starostlivosťou a prezumpcie neviny.
                           
                        
                              d)
                           
                           
                              Pokiaľ ide o vypracovanie správy, žalobkyňa uplatňuje porušenie článku 9 nariadenia č. 883/2013, zásady nestrannosti, pravidiel týkajúcich sa vykonávania dôkazov, povinnosti konať s náležitou starostlivosťou a prezumpcie neviny.
                           
                        
            
                  2.
               
               
                  Pokiaľ ide o chybné správanie OLAF a Komisie, žalobkyňa tvrdí, že kvôli únikom, ktoré viedli k zverejneniu záverečnej správy OLAF, Komisia a OLAF porušili svoju povinnosť mlčanlivosti, článok 10 nariadenia č. 883/2013, článok 8 usmernení OLAF a článok 339 ZFEÚ, ako aj povinnosť konať s náležitou starostlivosťou.
               
            
         (1)  Nariadenie Európskeho parlamentu a Rady (EÚ, Euratom) č. 883/2013 z 11. septembra 2013 o vyšetrovaniach vykonávaných Európskym úradom pre boj proti podvodom (OLAF), ktorým sa zrušuje nariadenie Európskeho parlamentu a Rady (ES) č. 1073/1999 a nariadenie Rady (Euratom) č. 1074/1999 (Ú. v. EÚ L 248, s. 1).
      
         (2)  Rozhodnutie Komisie z 28. apríla 1999, ktorým sa zriaďuje Európsky úrad pre boj proti podvodom (OLAF) (oznámené pod číslom SEK (1999) 802) (Ú. v. ES 1999, L 136, s. 20).
      
         (3)  Nariadenie Rady (ES, Euratom) c. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (Ú. v. ES L 248, 2002, s. 1; Mim. vyd. 01/004, s. 74).
      
         (4)  Nariadenie Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (Ú. v. ES L 357, 2002, s. 1; Mim. vyd. 01/004, s. 145).
      
         (5)  Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 , o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, 2012, s. 1).
      
         (6)  Delegované nariadenie Komisie (EÚ) č. 1268/2012 z 29. októbra 2012 o pravidlách uplatňovania nariadenia Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie (Ú. v. EÚ L 362, 2012, s. 1).